Paulo Coelho
Store norske leksikon,Språk og litteratur,Litteratur i verden,Sør-Amerikas litteratur,Brasils litteratur
Paulo Coelho er en brasiliansk forfatter som har fått sine bøker utgitt i millionopplag, og som er oversatt til mer enn femti språk. Romanene hans, som handler om mennesker som leter etter seg selv og livets mening, er fylt av metafysiske elementer og religiøs mystisisme.
Etter en beskjeden begynnelse skrev Coelho suksessromanen Alkymisten, som kom ut på norsk i 1995. Den originale tittelen var O Alquimista, og ble opprinnelig publisert i 1988.Coelho er en svært produktiv forfatter. Stort sett hvert år gir han ut nye romaner som utgis i store opplag. De viktigste er:  Det femte fjell (1996. Originaltittel: O Monte Cinco. Norsk oversettelse, 1998)  Veronika vil dø (1998, Originaltittel: Veronica decide morrer. Norsk oversettelse, 2002), som har mange selvbiografiske trekk  Djevelen og frøken Prym (2000. Originaltittel: O Demônio de a Srta. Prym. Norsk oversettelse, 2002)  Elleve Minutter (2003. Originaltittel: Onze Minutos. Norsk oversettelse, 2003)  Zahir (2005. Originaltittel: O Zahir. Norsk oversettelse, 2005)  Brida (2006). Det er delte meninger om Coelhos forfatterskap. Det er mange litteraturkritikere, ikke minst i Brasil, som setter spørsmålstegn ved den litterære verdien i tekstene. De mener arbeidene kun peker på magiske og overnaturlige løsninger på menneskets problemer. Les mer i Store norske leksikon Brasils historie Brasils litteratur Brasils geografi